CELEX: 32007D0875
Language: hu
Date: 2007-12-18 00:00:00
Title: 2007/875/EK: A Bizottság határozata ( 2007. december 18. ) a 2119/98/EK európai parlamenti és tanácsi határozatban és a 2000/96/EK határozatban szereplő fertőző betegségek tekintetében e határozatok módosításáról (az értesítés a C(2007) 6355. számú dokumentummal történt) (EGT-vonatkozású szöveg)

28.12.2007   
            
            
               HU
            
            
               Az Európai Unió Hivatalos Lapja
            
            
               L 344/48
            
         
      A BIZOTTSÁG HATÁROZATA
   
   (2007. december 18.)
   a 2119/98/EK európai parlamenti és tanácsi határozatban és a 2000/96/EK határozatban szereplő fertőző betegségek tekintetében e határozatok módosításáról
   (az értesítés a C(2007) 6355. számú dokumentummal történt)
   (EGT-vonatkozású szöveg)
   (2007/875/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Közösségben a fertőző betegségek járványügyi felügyeleti és ellenőrzési hálózatának létrehozásáról szóló, 1998. szeptember 24-i 2119/98/EK európai parlamenti és tanácsi határozatra (1) és különösen annak 3. cikke a) pontjára,
   mivel:
   
               (1)
            
            
               A 2119/98/EK határozat közösségi szintű hálózat létrehozását írja elő az abban a határozatban említett fertőző betegségek bizonyos kategóriának megelőzésére és ellenőrzésére vonatkozó együttműködés és koordináció előmozdítása céljából.
            
         
               (2)
            
            
               Az Európai Parlament és a Tanács 2119/98/EK határozata szerinti közösségi hálózat hatálya alá fokozatosan besorolandó fertőző betegségekről szóló, 1999. december 22-i 2000/96/EK bizottsági határozat (2) felsorol bizonyos fertőző betegségeket, amelyeket a 2119/98/EK határozat szerint létrehozott közösségi hálózatban járványügyi felügyelet hatálya alá kell vonni.
            
         
               (3)
            
            
               A közelmúltban új fertőző betegségek jelentek meg, illetve a közegészséget veszélyeztetni képes új mikroorganizmusokat azonosítottak. A súlyos akut respiratorikus szindrómát (SARS) 2003-as megjelenése óta a közegészséget potenciálisan jelentős mértékben fenyegető veszélynek tekintik. A magas és alacsony patogenitású madárinfluenza komoly veszélyt jelent az egyének számára, és fennáll a kockázata a járványos influenza kialakulásának. A nyugat-nílusi lázvírus az emberi szervezetben történő megjelenését egyre több országból jelentették az utóbbi időben mind az Európai Unión belül, mind pedig Európán kívüli országokból; ez komoly kockázatot jelent a közegészségre. Az emberek elsősorban szúnyogcsípéssel fertőződnek meg, habár regisztrálták a fertőzés vérátömlesztés és szervátültetés során, illetve a placentán át történő terjedését is.
            
         
               (4)
            
            
               A 2119/98/EK és a 2000/96/EK határozat mellékleteit ezért módosítani kell, hogy azok vonatkozzanak a súlyos akut respiratorikus szindrómára (SARS), a madárinfluenzára és a nyugat-nílusi lázvírusra is.
            
         
               (5)
            
            
               Az új nemzetközi egészségügyi előírások (2005), melyek 2007. június 16-án léptek hatályba, már nem korlátozódnak egyes meghatározott betegségekre, hanem valamennyi, nemzetközi horderejű közegészségügyi vészhelyzetekre vonatkoznak, melyeket az előírások 2. mellékletében előírt eszköznek megfelelően nyilvánítanak annak. Ezért helyénvaló a 2119/98/EK határozat mellékletének módosítása.
            
         
               (6)
            
            
               Az e határozatban előírt intézkedések összhangban vannak a 2119/98/EK határozat 7. cikkével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2119/98/EK határozat melléklete e határozat I. mellékletének megfelelően módosul.
   2. cikk
   A 2000/96/EK határozat I. melléklete e határozat II. mellékletének megfelelően módosul.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2007. december 18-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 1998.10.3., 1. o. A legutóbb az 1882/2003/EK rendelettel (HL L 284., 2003.10.31., 1. o.) módosított határozat.
   
      (2)  HL L 28., 2000.2.3., 50. o. A 2003/542/EK határozattal (HL L 185., 2003.7.24., 55. o.) módosított határozat.
   
      I. MELLÉKLET
      A 2119/98/EK határozat melléklete a következőképpen módosul:
      
                  1.
               
               
                  A nyolcadik francia bekezdés helyébe a következő szöveg lép:
                  
                              „—
                           
                           
                              A nemzetközi egészségügyi előírások 2. mellékletének megfelelően meghatározott potenciálisan nemzetközi horderejű egészségügyi vészhelyzet előidézésére képes fertőző betegségek.”
                           
                        
            
                  2.
               
               
                  Az utolsó francia bekezdés helyébe a következő szöveg lép:
                  
                              „—
                           
                           
                              Kórokozó-átvivővel terjedő betegségek
                           
                        
                              —
                           
                           
                              Zoonózis-betegségek
                           
                        
                              —
                           
                           
                              Más, közegészségügyi jelentőségű fertőző betegségek, beleértve a szándékos kibocsátással okozott betegségeket.”
                           
                        
            
   
      II. MELLÉKLET
      A 2000/96/EK határozat I. melléklete a következőképpen módosul:
      
                  1.
               
               
                  a 2.5.2. pont a következő kifejezésekkel egészül ki:
                  „súlyos akut respiratorikus szindrómára (SARS)”;
               
            
                  2.
               
               
                  a 2.5.3. pont a következő kifejezésekkel egészül ki:
                  „Madárinfluenza emberi szervezetben való megjelenése”;
                  „Nyugat-nílusi lázvírus”.